АҞӘА, цәыббра 2 – Sputnik. "Ты супер! Танцы" афиналистка Милена Тачулиаҳа урыстәылатәи атеатртә ҟазара аинститут (ГИТИС) дҭалеит.
"Схы здыруа сҟалазар ГИТИС аҭалара сгәы аҳәон. Исҭахын аҽа ҵараиурҭак акәымкәа абра аҵара ҵара. Ауадаҩрақәа акыр шсаԥхьагылазгьы исҭахыз ҟалеит",- ҳәа Милена Sputnik иазеиҭалҳәеит.
Милена илҳәеит, аҭалара шыуадаҩыз, ҩ-етапкны ишымҩаысуаз.
"Актәи атур аан аҟазараз аԥышәа сҭиуан, аҩбатәи атур аан аиҿцәажәара мҩаԥган. Азҵаарақәа рацәаны исырҭеит. Иара убасгьы, тест ҳасабла аурыс бызшәеи алитературеи рзы аԥышәарақәа ыҟан", - лҳәеит лара.
Милена илхықәкуп ԥхьаҟацара, иарбанызаалак аԥынгылақәа хьаас имкыкәа.
Милена Тачулиаԥҳа жәлартәии аклассикатәи кәашарақәа лнапы рылакуп ԥшьышықәса лхыҵижьҭеи. 2017 шықәса рзы Аԥсны ахьӡала акәашаратә шоу "Ты супер!Танцы" далахәын. Иара убасгьы далахәын жәларбжьаратәи аԥхьаҩцәа рконкурс "Зыԥсы ҭоу аклассика".
Иара убас шәаԥхьар ҟалоит: